Raila Odinga

Raila Amolo Odinga (1945–2025) var en kenyansk politiker. Han var parlamentsmedlem fra 1992, energiminister i perioden 2001 til 2002, og var samferdsels- og boligminister mellom 2003 og 2005. Han var den viktigste motstanderen til president Mwai Kibaki under det omstridte presidentvalget i Kenya desember 2007, og ble statsminister i en koalisjonsregjering etter de omfattende opptøyene i Kenya 2007–2008. Han var statsminister til embetet ble avskaffet i 2013.

Odinga blir i Kenya ansett som nasjonalhelt.

 Biografi 
 Tidlig liv 
Raila Odinga var av den etniske luo-gruppen. Han ble født i Maseno Kisumu District, Nyanza Province i januar 1945. Han fikk et stipend som i 1965 sendte han til Otto von Guericke University of Magdeburg (senere en del av Otto von Guericke University of Magdeburg) i det som da var kjent som Øst-Tyskland. I 1970 gikk han av med en grad i maskinteknikk.

Da han returnerte til Kenya, arbeidet han som lærer ved University of Nairobi. Han forlot etterhvert universitetet for å bli politiker og parlamentsmedlem. I 1975 ble han utnevnt til direktør i Kenya Bureau of Standards, en stilling han hadde til han ble arrestert i 1982.

 Fengsling 
Raila fikk husarrest i syv måneder etter å ha blitt anklaget for å ha vært en del av en mislykket kuppforsøk i 1982 mot daværende President Daniel Arap Moi. Raila ble tiltalt for forræderi og ble holdt fengslet uten rettssak i syv år.Human rights Watch, 1992: Kenya: Human Rights Developments

En biografi fra juli 2006 antyder at Raila var mer involvert i kupplanene enn det en tidligere trodde. Etter den ble publisert, ville flere parlamentsmedlemmer at Raila skulle bli arrestert og tiltaltThe Standard, July 17, 2006: ’82 coup: Arrest Raila, say MPs , men saken var foreldet og siden informasjonen fremkom i en biografi, var det ikke snakk om en åpen tilståelse fra Raila sin side.The Standard, July 21, 2006: Why A-G won’t charge Raila

Raila ble sluppet fri 6. februar 1988, men ble på nytt arrestert i september samme år. Denne gang på grunn av hans involvering med Kenya Revolutionary Movement (KRM)University of Pennsylvania, African Studies Centre, East Africa Living Encyclopedia: Kenya: IRIN Election Briefing, 12/13/97, en undergrunnsorganisasjon som arbeidet for flerpartivalg i Kenya.

Raila ble sluppet fri igjen 12. juni 1989, bare for å bli fengslet igjen noen uker senere, 5. juli, sammen med Kenneth Matiba og tidliger ordfører i Nairobi Charles Rubia.University of Pennsylvania, African Studies Centre, East Africa Living Encyclopedia: Kenya - History Raila ble løslatt 21. juni 1991 og i oktober det året rømte han fra landet og søkte tilflukt i Norge, da han mente regjeringen ville forsøke å myrde hanThe Standard, July 16, 2006: Day Raila fled disguised as priest 

 Flerpartipolitikk 
På den tiden Raila reiste til Norge, ble bevegelsen Forum for the Restoration of Democracy (FORD) startet, en bevegelse startet for å sørge for flerparti demokrati i Kenya. I februar 1992, Raila returnerte for å bli med i FORD, som var ledet av hans far Jaramogi Oginga Odinga. I månedene før valget i 1992, ble FORD delt i Ford-Kenya political party, ledet av Railas far Jaramogi Oginga Odinga, og Forum for the Restoration of Democracy-Asili ledet av Kenneth Matiba. Raila ble valgt som parlamentsmedlem fra Langata Constituency, som ble tidligere holdt av Philip Leakey fra KANU.Center for Multiparty Democracy: Politics and Parliamenterians in Kenya 1944-2007   

Da hans far Jaramogi Oginga Odinga døde i januar 1994, og Michael Wamalwa Kijana overtok som partileder, utfordret Raila han for stillingen. Han tapte og forlot partiet for å bli med i National Development Party (NDP). Ved presidentvalget i 1997, fikk Raila 3. flest stemmer etter sittende president Moi, og Democratic Party sin kandidat Mwai Kibaki. Han beholdt imidlertid plassen som parlamentsmedlem.

Etter valget støttet Raila Moi sin regjering, og ledet en fusjon mellom sitt parti NDP og Mois KANU parti. Han ble deretter med i regjeringen som energiminster fra juni 2001 til 2002, under Moi siste termin som president.

Han ble senere det året valgt som generalsekretær i KANU. Siden Moi, presidenten og partiformannen, ikke kunne stille for en tredje termin på grunn av grunnloven, trodde en at Raila skulle manøvre seg i posisjon som KANU sin presidentkandidat. Men i 2002 støttet imidlertid Moi Uhuru Kenyatta – sønnen til Kenyas første president Jomo Kenyatta i stedet for Odinga . Moi ba offentlig Raila og andre om å støtte Uhuru.BBC News, September 16, 2002: Anti-Moi alliance emerging

Raila og andre KANU-medlemmer, inklusive Kalonzo Musyoka, George Saitoti og Joseph Kamotho, var imot dette og formet the Rainbow Movement for å protestere mot Mois avgjørelse. The Rainbow Movement fortsatte videre med å gå sammen med det lite kjente Liberal Democratic Party (LDP), som senere slo seg sammen med National Alliance Party of Kenya (NAK), en koalisjon av flere andre partier og dannet National Rainbow Coalition (NARC). LDP signerte en avtale med NAK, der statsministerposten gikk til LDP, og de andre ministerpostene skulle deles likt mellom LDP og NAK etter valget.

 Innvendig dissens i regjeringen 
President Kibaki utnevnte ikke Raila Odinga til statsministerposten da han ble president, slik avtalen mellom partiene var (Kenyas nåværende grunnlov har ingen henvisninger til en statsministerpost); ei heller ga Kibaki LDP halvparten av ministerpostene. Han søkte støtte til sitt NAK-parti ved å utnevne ministere fra KANU og FORD.BBC News, September 30, 2003: Uproar over Kenya leader's decree

Bedraget førte til et åpent parlamentarisk opprør og en splittelse av regjeringen, som kulminerte med en uenighet over den foreslåtte nye grunnloven til landet. Regjeringen sitt forslag til ny grunnlov inneholdt forslag som ville styrke presidentens rolle, og svekke regionale regjeringer. Raila opponerte mot dette, og da forslaget ble lagt ut for en folkeavstemning 21. november 2005, tapte regjeringen med 57% mot 43%. Etter dette, sparket president Kibaki hele regjeringen 23. november 2005. Da den nye regjeringen ble dannet to uker senere, ble Raila og hele LDP group holdt utenfor. Dette førte til dannelsen av the Orange Democratic Movement (ODM) – da en appelsin (orange) var symbolet for Nei-stemmen i folkeavstemningen.

I januar 2006 ble det kjent at Raila Odinga hadde fortalt politiet at han trodde livet sitt var i fare, etter å ha mottatt dødstrusler.BBC News, January 10, 2006: Kenyan opponent 'fears for life'

12. juli 2006 sa Raila at han mente at regjeringen tilbakeholdt identiteskort fra velgere i områder som støttet opposisjonen, og at regjeringen forsøkte å opprette 30 nye valgkretser i et forsøk på å beholde makten i den fremtidige parlamentsvalget.David Schlesinger and Barry Moody, "Presidential hopeful doubts free, fair polls", Reuters (IOL), July 13, 2007.

 Presidentvalget 2007 

I august 2007 delte the Orange Democratic Movement-Kenya seg i to deler, der Odinga ble leder for the Orange Democratic Movement mens den andre fraksjonen, ODM-K ble ledet av Kalonzo Musyoka.Peter Clottey, "Kenya’s Opposition Split Brightens Kibaki’s Second Term Bid", VOA News, August 16, 2007. 1. september 2007 valgte ODM Odinga som sin presidentkandidat."Kenya: It's Raila for President", The Standard, September 1, 2007.  Mudavadi ble valgt til hans visepresidentkandidat.Maina Muiruri, "ODM ‘pentagon’ promises to keep the team intact"   , The Standard (Kenya), September 2, 2007.

Odinga startet sin valgkamp i Uhuru Park i Nairobi 6. oktober 2007.Anthony Kaikai, "ODM party launches its Presidential campaigns" , Kenya Broadcasting Corporation, October 6, 2007.

Etter valget 27. desember 2007 utropte valgkomiteen sittende president Mwai Kibaki som vinneren tre dager senere. Kibaki hadde angivelig 232.000 stemmer mere enn Odinga. Odinga anklaget Kibaki for valgfusk og omfattende uroligheter brøt ut i landet 30. desember 2007."Kibaki re-elected Kenyan president: official results", AFP (abc.net.au), December 31, 2007.

Odinga hevdet at en «en klikk med mennesker rundt Kibaki» søkte å rigge valget, men sa at demokratiet «er ustoppelig som Nilens flom». ODM erklærte sin intensjon på å holde en seremoni 31. desember 2007, der Odinga ville bli erklært som «folkets president», men politiet sa at dette kunne føre til voldsomheter og at Odinga kunne bli arrestert hvis seremonien fant sted.Odinga rejects Kenya poll result, BBC News, December 31, 2007. Odinga utsatte så seremonien, men oppfordret til en million-stor demonstrasjon 3. januar 2008."Kenya: Police Claim Shoot To Kill Orders", Associated Press (CBS News), December 31, 2007. «Vi sørger over det kenyanske demokratiets død» sa Odinga i en annen uttalelse.Dagbladet: Over 120 drept i Kenya, 31. desember 2007

 Statsminister 
28. februar 2008 signerte President Mwai Kibaki og Odinga en avtale, fremforhandlet av Kofi Annan, om maktdeling i landet for å bidra til å stoppe urolighetene.BBC News: Kenya rivals agree to share power, 28. februar 2008 Etter at Annan klarte å framforhandle grunnlaget for en felles politisk plattform i februar, var det mange runder og avbrudd i de videre forhandlingene. Men 12. april møttes Kibaki og Odinga i hemmelighet og klarte å komme til enighet om utnevnelsen av en koalisjonsregjering. Odinga ble statsminister i regjeringen.VG: Odinga er ny statsminister i Kenya, 13. april 2008

Odinga var statsminister til statsministerembetet ble avskaffet i 2013.

 Politisk rolle 
På sin hjemmeside sa Raila at han regnet seg selv som en sosialdemokrat,Raila Odinga website Interview  noe som skiller han fra hans far, som var sosialist. Hans parti, LDP, er imidlertid medlem av Liberal International.

Odinga fikk støtte fra hele Kenya, men spesielt mange tilhengere hadde han blant den tredje største etniske gruppen i landet, luo. Han sees på som en svært dyktig mobilisator av støtte fra grasroten i landet.

Det har vært noen antydninger fra justismyndigheten i Kenya om at Raila skal svare for påstander om urettmessige salg av land i Kisumu Molasses Plant.October 1, 2006: Minister: No sacred cows in war on graft

 Kontrovers 
I 2007 ryktes det at Raila Odinga hadde signert et hemmelig avtale med National Muslim Leaders Forum,Kenyan Opposition Leader Under Fire for Signing a Pact and Denying it VOA News NAMLEF. Kenyanske muslimske ledere benektet at MOU hadde lovet å innføre Sharia for muslimer hvis de vant valget, men sa at avtalen med Orange Democratic Movement skulle gjøre slutt på diskrimineringen av muslimer.Kenyan Muslims deny Sharia claims BBC

 Obama-forbindelsen 
I august 2006 besøkte Obama Kenya og talte i forbindelse med Mr. Odingas kandidatur på valgmøter i Nairobi.Senator Barack Obama in Kenya – Obama and Odinga: The True Story African Press International (API)
The Kenya Connection The New York Sun
Obama In Africa CBS

 Privat liv 
Raila Odinga er gift med Ida Odinga (født Ida Anyango Oyoo). De har fire barn sammen, to sønner og to døtre. Hans eldste sønn, Fidel, er oppkalt etter Fidel Castro.Daily Nation, June 2, 2001 
The Price of being Raila Odinga's wife Deres yngste barn, Winnie, er oppkalt etter Winnie Mandela. Raila bor i Nairobi, men har et annet hjem i Bondo District. Raila Odinga tilhører den anglikanske kirken.The Standard, November 5, 2007: ODM promises smooth transition if it wins

Odinga er sønnen til den første visepresidenten i Kenya Jaramogi Oginga Odinga. Odingas bror, Oburu Odinga, er pr. 1. januar 2008 også parlamentsmedlem. Odinga hevdet i et intervju med BBCs radiokanal World Service at Barack Obamas var hans fetter.Aftenposten: Odinga: – Jeg er Obamas fetter, presentert 8. januar 2008

Odinga døde 15. oktober 2025 på et sykehus i India etter å ha fått hjertestans. Dagen etter dødsfallet ble kisten fraktet til Kasarani National Stadium for likskue; flere personer ble drept i kaoset som oppsto på stadion.

 Referanser 

 Eksterne lenker 
 Raila Odinga – official website
 Vote Raila – Campaign website
 Raila Odinga: An Enigma in Kenyan Politics
 Raila Odinga political biography
 Kenya Parliament profile
 An Audience with Raila – (Video – London Sep 7th 2007)
 An open letter to Hon. Raila Amolo Odinga by Jerry Okungu'', Posted On: 2007-11-28
 BBC News: Odinga: Kenya's king-maker

Kategori:Kenyanske politikere
Kategori:Personer fra Kisumu County i Kenya